


                                    
                            Proces-verbal al consultărilor publice
               asupra Proiectului de Decizie ”Cu privire la inițierea procesului    
               de amalgamare voluntară”
Data organizării consultărilor publice: 18 martie 2026 
Organizator: Primăria satului Năpădeni
Participanți: 89 persoane, dintre care -60 femei și 29 bărbați
Locul desfășurării: Centrul Cultural Năpădeni
                                         ORDINEA DE ZI:
1. Consultarea opiniei publice privind inițierea procesului de amalgamare voluntară
Au luat cuvântul:
Maria Arteomov, primarul satului Năpădeni, a salutat persoanele prezente și le-a mulțumit pentru interes și participare și a anunțat deschiderea evenimentului. A menționat despre importanța implicării cetățenilor în procesul decizional.
Maria Iovu, secretar al consiliului local, a prezentat proiectul de decizie privind inițierea procesului de amalgamare voluntară. A menționat că proiectul a fost plasat pe panoul informativ al primăriei și pe panoul informativ din centrul satului în perioada 02.03.2026 – 18.03.2026, pe parcursul căreia au parvenit mai multe propuneri din partea cetățenilor privind procesul de amalgamare voluntară.
Maria Arteomov, primar, a menționat despre necesitatea inițierii procesului de amalgamare voluntară a comunelor și satelor din regiunea Cula, în conformitate cu prevederile Legii nr.225/2023 cu privire la amalgamarea voluntară a unităților administrativ-teritoriale. Inițiativa este fundamentată de necesitatea consolidării capacității administrative și instituționale a autorităților publice locale, îmbunătățirii calității și accesibilității serviciilor publice prestate populației, precum și utilizării mai eficiente a resurselor financiare și umane la nivel local. Conform metodologiei de amalgamare voluntară a unităților administrativ-teritoriale, primăria va avea de câștigat alocații și alte stimulente financiare, precum și alte aspecte aferente procesului de amalgamare voluntară.
Diaconaș Eleonora, consilier, a susținut ideea inițierii procesului de amalgamare voluntară cu comunele Condrătești, Hîrcești, Sinești, Boghenii Noi și satul Măgurele. O primărie mare beneficiază de proiecte de dezvoltare locală, de susținere din partea partenerilor europeni, de diferite programe guvernamentale.
Comendantu Anna, bibliotecar principal, a menționat că prin sat se vorbea și despre posibilitatea amalgamării cu satul Cornova, Rădeni și Dereneu raionul Călărași. Propune de susținut inițierea procesului de amalgamare voluntară cu satele din regiunea Cula de a fi mai aproape de Ungheni, nu spre Călărași.
Comendantu Nicolae, consilier, a menționat că este categoric împotriva inițierii procesului de amalgamare voluntară cu satul Cornova și își dă acordul pentru inițierea procesului de amalgamare voluntară cu comunele Condrătești, Hîrcești, Sinești, Boghenii Noi și satul Măgurele.
Alte sugestii/propuneri recepționate din partea cetățenilor: nu au parvenit.
Concluzia exprimată: În acest moment este oportună inițierea procesului de amalgamare voluntară cu comunele Condrătești, Hîrcești, Sinești, Boghenii Noi, satul Măgurele.

Primarul
satului Năpădeni                                                                      Maria Arteomov

Secretarul Consiliului sătesc                                                  Maria Iovu













                                           P R O C E S – V E R B A L
 al adunării generale a locuitorilor satului Năpădeni, raionul Ungheni
                                            din data de 12 iulie 2026 
Organizator: Primăria satului Năpădeni
Participanți:  75 persoane, dintre care - 37 femei și 38bărbați
Locul desfășurării : Centrul Cultural Năpădeni
                                          O R D I N E A  D E  Z I:
1. Consultarea opiniei publice privind amalgamarea voluntară a unităților administrativ-teritoriale
2. Diverse
Au luat cuvîntul:
Maria Arteomov, primarul satului Năpădeni, a salutat persoanele prezente și le-a mulțumit pentru interes și participare și a anunțat deschiderea evenimentului. A menționat despre importanța implicării cetățenilor în procesul decizional. A prezentat informații privind cadrul legal al amalgamării voluntare a unităților administrativ-teritoriale s. Năpădeni, comuna Boghenii Noi, Hîrcești, Sinești, Condrătești, s. Măgurele, s. Cornova din raionul Ungheni, avantajele și obligațiunile ce decurg din acest proces, precum și impactul asupra dezvoltării localității și asupra serviciilor publice.
Maria Iovu, secretar al Consiliului sătesc Năpădeni, a prezentat proiectul de decizie ”Cu privire la amalgamarea voluntară a unităților administrativ-teritoriale s. Năpădeni, comuna Boghenii Noi, Hîrcești, Sinești, Condrătești, s.Măgurele, s.Cornova din raionul Ungheni”. A menționat că proiectul de decizie a fost plasat pe panoul informativ al primăriei, pe panoul informativ din centrul satului și pe platforma particip.gov.md.
Vladimir Iovu, locuitor permanent a s. Năpădeni, și-a exprimat opinia privind necesitatea amalgamării voluntare și acordul privind proiectul de decizie cu privire la amalgamarea voluntară a unităților administrativ-teritoriale propuse.
Nicolae Surdu, locuitor a satului Năpădeni, și-a exprimat susținerea proiectului de decizie privind amalgamarea voluntară a unităților administrativ-teritoriale implicate în procesul de amalgamare și menționează că o cale de întoarcere nu există, deoarece amalgamarea prezintă un avantaj pentru localitățile mici, în alt mod localitatea nu va câștiga nici un proiect de investiții.
Encu Oktay Mehmet, locuitoare a s. Năpădeni se dă cu părerea, că poate mai bine ar fi fost dacă era centrul administrativ  în or. Cornești, oricum populația de pe Cula va fi în scădere peste vre-o cîțiva ani și iar va fi nevoie de vre-o reformă administrativ-teritorială.
Alte sugestii/ propuneri recepționate din partea cetățenilor: nu au parvenit
În urma dezbaterilor participanții la adunarea generală a s. Năpădeni au hotărât :
Susținerea procesului de amalgamare voluntară a satului Năpădeni cu unitățile administrativ-teritoriale comuna Boghenii Noi, Hîrcești, Sinești, Condrătești, satul Măgurele, satul Cornova din raionul Ungheni, cu respectarea legislației Republicii Moldova în vigoare și cu informarea continuă a cetățenilor asupra etapelor procesului.
Rezultatul votului:
Pentru -   74 persoane
Împotrivă – 0 persoane
Abțineri – 1 persoană
Prezentul proces-verbal a fost întocmit în două exemplare, unul fiind păstrat la primărie, iar celălalt  anexat la documentația aferentă procesului de amalgamare voluntară.

                       Președintele adunării                                             Maria Arteomov
                       Secretarul adunării                                                  Maria Iovu

Anexe:
1.Lista de prezență a participanților



